Diari Oficial de la Generalitat Valenciana


Sumari del DOGV 9210, del 08-11-2021 (2021/11911)

Extracte de la Resolució de 6 d'octubre de 2021, del vicerector d'Internacionalització i Cooperació de la Universitat de València, per la qual s'aprova la convocatòria del programa de mobilitat d'estudiants i estudiantes de grau per a estudis «Erasmus Estudis» per al curs acadèmic 2022-2023.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9210

Data del DOGV
:   08-11-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/11106


Data del document
:   06-10-2021

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució de 6 d'octubre de 2021, del vicerector d'Internacionalització i Cooperació de la Universitat de València, per la qual s'aprova la convocatòria del programa de mobilitat d'estudiants i estudiantes de grau per a estudis «Erasmus Estudis» per al curs acadèmic 2022-2023. [2021/11693]  
BDNS (identif.): 592832.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/592832)  
  
Primer. Beneficiaris  
a) Ser nacional d'algun dels països participants en el programa «Erasmus+» (els estats membres de la Unió Europea, Islàndia, Liechtenstein, Noruega, Turquia, la República de Macedònia del Nord i Sèrbia). També podran participar els nacionals d'altres països si estan en possessió d'un permís de residència vàlid per a residir en Espanya durant el període de realització de la mobilitat.  
b) Estar matriculat/ada en estudis oficials de grau de la Universitat de València, tant en el moment de realitzar la sol·licitud com durant el període d'estada en la universitat de destinació.  
c) Tenir superats 42 crèdits en el corresponent pla d'estudis a la finalització del curs acadèmic 2020-2021.  
d) No ser beneficiari en el curs 2022-2023 d'un altre programa de mobilitat de llarga durada de la Universitat de València (SICUE, Programa Internacional o FORTHEM), excepte el programa Erasmus pràctiques. En aquest últim cas, sempre que la mobilitat es realitze en un període temporal diferent.  
e) No superar les durades de les estades «Erasmus» en estudis de grau establerts en el punt 4.3 de les bases de la convocatòria.  
f) Acreditar el requisit lingüístic en els termes establerts en el punt 3 de les bases de la convocatòria.  
g) A banda dels requisits generals, els sol·licitants hauran de complir els requisits específics de les destinacions que sol·liciten, tant en el moment de realitzar la sol·licitud, com durant el curs 2022-2023.  
  
Segon. Objecte  
Beques «Erasmus Estudis de Grau» de la Universitat de València per al curs 2022-2023.  
  
Tercer. Bases reguladores  
Es contenen en l'annex I de la convocatòria i es publiquen en la pàgina web del Servei de Relacions Internacionals i Cooperació i en el Tauler d'Anuncis Oficial de la Universitat de València (http://www.uv.es/relint).  
  
Quart. Quantia  
La concessió de les ajudes econòmiques se separa de l'adjudicació de les destinacions als estudiants i les estudiantes, vist que la concessió de les beques econòmiques als estudiants dins del programa «Erasmus Estudis» està supeditada a la distribució que realitze l'Agència Nacional Espanyola SEPIE en relació a les beques europees.  
Una vegada les diferents institucions financeres acorden les condicions de les seues beques, es publicarà la distribució i quantia definitiva de les mateixes per al curs 2022-2023.  
  
Cinqué. Termini de presentació de sol·licituds  
El termini de presentació de les sol·licituds estarà obert entre el 8 i el 26 de novembre de 2021, ambdós inclosos.  
  
Sisé. Altres dades  
Les sol·licituds per a participar en aquesta convocatòria es realitzaran mitjançant el formulari telemàtic «Sol·licitud de programes de mobilitat» que es pot trobar en el Portal Servei Estudiants de la Universitat de València  
https://webges.uv.es/uvPortalUVWeb/  
  
València, 6 d'octubre de 2021.- La rectora, (DOGV 18.01.2021), el vicerector d'Internacionalització i Cooperació: Carlos Padilla Carmona.